WIN ตั้ง 3 บ.ย่อยทำโซลาร์รูฟอาคารโรงงาน-คลังสินค้าสวนอุตฯวินโคสท์
WIN ตั้ง 3 บ.ย่อยทำโซลาร์รูฟอาคารโรงงาน-คลังสินค้าสวนอุตฯวินโคสท์ โดยแต่ละบริษัทมีทุนจดทะเบียน 1 ล้านบาท มีสัดส่วนการถือหุ้นแห่งละ 99.99%
26 มิ.ย. 2558

บริษัท สวนอุตสาหกรรม วินโคสท์ จำกัด (มหาชน) หรือ WIN ระบุว่า ที่ประชุมคณะกรรมการบริษัทเมื่อวานนี้  อนุมัติการจัดตั้งบริษัทย่อยจำนวน 3 บริษัท เพื่อรองรับโครงการโรงไฟฟ้าพลังงานแสงอาทิตย์บนหลังคาอาคารโรงงานและคลังสินค้าในพื้นที่ของสวนอุตสาหกรรมวินโคสท์  ซึ่งคาดว่าจะดำเนินการจัดตั้งได้ภายในเดือนก.ค.58 โดยแหล่งเงินทุนจะมาจากเงินทุนหมุนเวียนของบริษัท
สำหรับบริษัทย่อย 3 บริษัท ได้แก่ บจก.บางปะกง โซล่า เพาเวอร์  , บจก.ฉะเชิงเทรา เพาเวอร์  และบจก.105 โซล่า เพาเวอร์ เพื่อผลิตและจำหน่ายไฟฟ้าพลังงานแสงอาทิตย์บนหลังคา ให้แก่ลูกค้าที่เช่าพื้นที่ของบริษัท เฟส 2 (บนหลังคาอาคาร W3-W6) ,เฟส 3 (บนหลังคาอาคาร W1) และเฟส 4 (พื้นที่หลังคาอาคารส่วนที่เหลือ) โดยแต่ละบริษัทมีทุนจดทะเบียน 1 ล้านบาท มีสัดส่วนการถือหุ้นแห่งละ 99.99%